
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 142
                                                               din 30 iunie 2023
                  pentru aprobarea tarifelor de acces practicate de către Muzeul de Istorie Sighișoara 


Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 4.747/06.02.2023 și la Consiliul Local Sighișoara cu nr. 5.042/07.02.2023, de referatul de aprobare, înregistrat cu nr. 4.746/06.02.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 3 alin. (1) din Legea nr. 311/2003, Legea muzeelor și a   colecțiilor publice, republicată, cu modificările și completările ulterioare, care prevede, printre altele și accesul spre vizitare al muzeelor și a colecțiilor publice; 


Ținând cont de prevederile art. 22 alin. (1) și alin. (2) din Legea nr. 311/2003, Legea muzeelor și a colecțiilor publice, republicată, cu modificările și completările ulterioare, care prevede, printre altele și modalitatea de finanțare a muzeelor și colecțiilor publice; 

Vazând și prevederile art. 24 alin. (1) și alin. (2) din Legea nr. 311/2003, Legea muzeelor și a colecțiilor publice, republicată, cu modificările și completările ulterioare; 


Ținând cont de prevederile Legii nr. 273/2006 privind finanțele publice locale, cu modificările și completările ulterioare, de cele ale Legii nr. 500/2002 privind finanțele, cu modificările și completările ulterioare; 
Având în vedere art. 84 alin. (4) și art. 205 alin. (3) din Legea nr. 1/2011, Legea educației naționale, cu modificările și completările ulterioare, care  menționează reducerea cu 75% a accesului în muzee și colecții publice pentru elevi și studenți; 

Ținând cont de prevederile art. 21 alin. (3) și alin. (4) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare; 

Având în vedere prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;
Având în vedere că pentru buna funcționare a Muzeului de Istorie Sighişoara, instituţie de cultură, subordonată Municipiului Sighişoara, este necesar și se impune coerent stabilirea unor tarife pentru finanțarea activității acesteia, în viitor;   
Ținând cont de prevederile Hotărârii Consiliului Local Sighișoara nr. 143/04.12.2003 privind aprobarea statului de funcții și numărului de personal ale Serviciului pentru Administrarea Patrimoniului și Bibliotecii municipale, precum și aprobarea Regulamentului de organizare și functionare, statului de funcții și numărului de personal ale Muzeului de istorie;
Având în vedere Raportul de specialitate cu nr. 38/06.02.2023 al Muzeului de Istorie, înregistrat la Municipiul Sighișoara cu nr. 4.745/06.02.2023, prin care se propune aprobarea tarifelor de acces practicate de către Muzeul de Istorie Sighișoara;
Având în vedere amendamentul formulat și prezentat în plenul şedinţei ordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de membrii Consiliului Local Sighişoara;
            Având în vedere avizele favorabile ale tuturor comisiilor pe domenii de specialitate;          

În temeiul art. 129 alin. (1), alin. (2) lit. d), alin. (7) lit. a), lit. d) și lit. s), alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
           H O T Ă R Ă Ș T E:
Art. 1. Se aprobă tarifele de acces în cadrul Muzeului de Istorie Sighișoara, instituţie de cultură aflată în slujba comunităţii și subordonată Municipiului Sighişoara, conform anexei nr. 1, care face parte integrantă din prezenta hotărâre.

           Art. 2. Se aprobă reducerea cu 75% a tarifului de acces al elevilor și studenților la Muzeul de Istorie Sighișoara, conform art. 84 alin. (4) și art. 205 alin. (3) din Legea nr. 1/2011, Legea educației naționale, cu modificăriile și completările ulterioare.


Art. 3. Se aprobă accesul gratuit al persoanelor cu dizabilități pentru vizitarea Muzeului de Istorie Sighișoara, conform prevederilor art. 21 alin. (3) și alin. (4) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare. 

Art. 4. Sunt scutite de tariful practicat de către Muzeul de Istorie Sighișoara filmările profesionale care promovează Municipiul Sighișoara, în baza protocolului de filmare ce se va încheia în acest sens, potrivit modelului de protocol, conform anexei nr. 1.1, care face parte integrantă din prezenta hotărâre.

Art. 5. Cu data adoptării prezentei, orice alte prevederi contrare, își încetează aplicabilitatea. 


Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare – Direcția Economică și Muzeul de Istorie din cadrul Municipiului Sighișoara.


Art. 7. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 9 voturi ”pentru”, 1 vot ”împotrivă” și 7 ”abțineri”)
   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Biroul Buget, Contabilitate, Salarizare – Direcţia Economică;
  2 ex. Muzeul de Istorie.

  9 ex.  

  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 142/30.06.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


